**Харолд 220526**

**Иса қызығушылықты құптайды**

***"Рухани көзімді аша гөр менің,***

***Тәліміңнен кереметтер көрейін."***

***(Забур 118:18)***

Сіз жасөспірім кезіңізде ата-анаңыздың сізге: «Түнгі он екіден екен жақсы ештеңе болмайды" деп айтқаны есіңізде ме?

Ата-анаңыздың бұл сөздері өте дұрыс сөздер, себебі, әдетте адамдар жасамаулары керек немесе күндізгі уақытта көрінгісі келмейтін нәрселерді жасау үшін, күн батқанын күтеді.

Киелі кітапта Исамен сөйлескісі келген діни жетекші туралы қызықты оқиға бар, бірақ ол бұл туралы ешкімнің білгенін қаламады, сондықтан ол түнде, қараңғыда Исаның алдына келетін еді. Оның аты Нікөдем болды; ол Исаның кереметтерін көріп, соған қатты қызықты. Рухани мағынада, оның көздері жабық болды, және ол Иса ұсынған рухани қайта туылу жаңа парадигмасын түсіне алмады.

Нікөдем жарыққа, Нұрға шығуға дайын болуы керек еді. Иса оған былай деп түсіндірді: "«Құдайдың Нұры» жерге келді, бірақ адамдар Одан гөрі түнекті жақсы көрді, себебі олардың істері жаман еді. Жамандық істеген әркім Нұрды жек көреді және жасаған істері әшкереленбес үшін Нұрға жоламайды. 21Ал шындыққа сай өмір сүретін әркім өз істерінің Құдайдың көмегімен жасалғандығы көрініп тұрсын деп Нұрға шығады.” (Жохан 3:19-21).

Киелі кітапта Нікөдемнің ақыр соңында Исаны қабылдауы туралы шешім қабылдағаны туралы жазылған, және оның Исаны қорғағаны, және Исаның денесін жерлеуге көмектескені туралы Жохан кітабынан оқи аласыз (Жохан 7:50-52, Жохан 19:38-42).

Сіз де Нікөдем сияқты Иса туралы білуге қызығушылық танытып жүрсіз бе? Егер солай болса, сізді бұндай қалауға жетектеп тұрған Құдайдың Киелі Рухы және егер сіз Одан сұрасаңыз, Ол сіздің рухани көздеріңізді ашып береді.

Киелі кітапта: «Өйткені Құдай Рухының жетелеуімен жүретіндер — Құдайдың рухани балалары» деп жазылған (Римдіктерге 8:14).